Document ID: /roh_data/filtered/fineweb-2-filterrobots_roh.jsonl.gz/8494

Aifer ils ultims 7 onns è schizunt mintga 10avla vatga da latg svanida. La raschun per quest svilup, saja surtut l'effizienza da las vatgas ed ils pretschs da latg bass. Malgrà ch'il dumber da las vatgas è numnadamain sa reducì, resta la quantitad da latg stabila.
Pli paucas vatgas pli productivas
Ils experts stiman ch'il trend cuntinueschia ch'il dumber da las vatgas da latg stagneschia lura però. Che tut ils purs dettian lura giu las vatgas da latg e remplazzian quellas cun vatgas mamma saja in paraula. Sin 3-4 vatgas da latg che svaneschian vegnia numnadamain be radund 1 vatga mamma vitiers.
Las vatgas mamma sajan bain in'alternativa tar las vatgas da latg, dentant betg la suletta. Il dumber da vatgas sa reduceschia numnadamain en general. I dettia er blers purs che midian da la tratga da vatgas sin la cultivaziun dad ers, cunzunt en la Bassa nua che quai giaja bain.
Ord l'archiv:
RR novitads 11:00